CELEX: 32008R0535
Language: mt
Date: 2008-06-13 00:00:00
Title: Regolament tal-Kummissjoni (KE) Nru 535/2008 tat- 13 ta’ Ġunju 2008 li jistabbilixxi regoli dettaljat għall-implimentazzjoni tar-Regolament tal-Kunsill (KE) Nru 708/2007 dwar l-użu ta' speċijiet aljeni u li ma jinstabux lokalment fl-akkwakultura

14.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 156/6
            
         REGOLAMENT TAL-KUMMISSJONI (KE) Nru 535/2008
   tat-13 ta’ Ġunju 2008
   li jistabbilixxi regoli dettaljat għall-implimentazzjoni tar-Regolament tal-Kunsill (KE) Nru 708/2007 dwar l-użu ta' speċijiet aljeni u li ma jinstabux lokalment fl-akkwakultura
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 708/2007 tal-11 ta' Ġunju 2007 dwar l-użu ta' speċijiet aljeni u li ma jinstabux lokalment fl-akkwakultura, (1), u b’mod partikolari t-tielet paragrafu ta’ l-Artikolu 23 u 24(3) tiegħu,
   Billi:
   
               (1)
            
            
               Ir-Regolament (KE) Nru 708/2007 jistabbilixxi qafas li jirregola l-prassi fl-akkwakultura fir-rigward ta' speċijiet aljeni u li ma jinstabux lokalment sabiex jiġi evalwat u mnaqqas kemm jista' jkun l-impatt possibbli tagħhom u kwalunkwe speċi assoċjata mhux fil-mira fuq il-ħabitats akkwatiċi. Jipprovdi, inter alia, li għandhom jiġu adottati regoli dettaljati li jimplimentaw il-kundizzjonijiet meħtieġa biex jiżdiedu l-ispeċijiet fl-Anness IV ta' dak ir-Regolament.
            
         
               (2)
            
            
               Għalhekk huwa xieraq li tiġi stabbilita proċedura trasparenti sabiex jiġu vvalutati t-talbiet magħmula mill-Istati Membri għaż-żieda ta’ l-ispeċijiet ma’ l-Anness IV tar-Regolament (KE) Nru 708/2007. B’mod partikolari, huwa meħtieġ li jiġu ċċarati aktar u ddefiniti l-kundizzjonijiet ipprovduti fl-Artikolu 24(2) tar-Regolament (KE) Nru 708/2007 u li tiġi identifikata l-informazzjoni li għandhom jipprovdu l-Istati Membri b’appoġġ għat-talbiet tagħhom biex jiżdiedu l-ispeċijiet.
            
         
               (3)
            
            
               Barra minn hekk, ir-Regolament (KE) Nru 708/2007 jipprovdi li tista’ tiġi żviluppata sistema speċifika ta’ l-informazzjoni biex l-Istati Membri jkunu jistgħu jaqsmu l-informazzjoni li tkun tinsab fir-reġistri u li tikkonċerna speċijiet aljeni u li ma jinstabux lokalment fl-akkwakultura.
            
         
               (4)
            
            
               Għalhekk huwa meħtieġ li jiġu żviluppati standards komuni ta’ l-informatika u lingwaġġ ta’ komunikazzjoni li għandhom jintużaw mill-Istati Membri sabiex ikun jista’ jsir użu komuni minn sett ta’ dejta minimu li tkun tinsab fir-reġistri nazzjonali ta’ introduzzjonijiet u traslokazzjonijiet. Għandhom jiġu stabbiliti dispożizzjonijiet b’għajnuna għall-armonizzazzjoni tas-sistemi ta’ l-informazzjoni li għandhom jiġu implimentati mill-Istati Membri.
            
         
               (5)
            
            
               Il-miżuri pprovduti f'dan ir-Regolament huma konformi ma' l-opinjoni tal-Kumitat għas-Sajd u l-Akkwakultura,
            
         ADOTTAT DAN IR-REGOLAMENT:
   Artikolu 1
   Dan ir-Regolament jistabbilixxi r-regoli dettaljati li jimplimentaw il-kundizzonijiet meħtieġa biex jiżdiedu l-ispeċijiet ma’ l-Anness IV tar-Regolament (KE) Nru 708/2007 u li jirrigwardaw l-iżvilupp ta’ sistema ta’ informazzjoni speċifika li tirrigwarda l-permessi għall-introduzzjonijiet u t-traslokazzjonijiet ta’ l-ispeċijiet aljeni u dawk li ma jinstabux lokalment fl-akkwakultura.
   Artikolu 2
   Għall-għanijiet ta' l-Artikolu 24(2) tar-Regolament (KE) Nru 708/2007:
   
               (a)
            
            
               
                  “żmien twil (b'referenza għaċ-ċiklu tal-ħajja tiegħu)” għandha tfisser perjodu minimu ta' 10 snin wara l-ikkompletar ta' żewġ ċikli ta' produzzjoni;
            
         
               (b)
            
            
               
                  “effetti negattivi” għandha tfisser każ fejn l-evidenza xjentifika turi li speċi akkwatika, wara l-introduzzjoni tagħha f’ċertu Stat Membru, tikkawża b’mod sinifikanti inter alia,
               
                           (i)
                        
                        
                           degradazzjoni tal-ħabitat;
                        
                     
                           (ii)
                        
                        
                           kompetizzjoni ma’ l-ispeċijiet lokali għall-ħabitat riproduttiv;
                        
                     
                           (iii)
                        
                        
                           ibridizzazzjoni ma' l-ispeċijiet lokali b’theddida għall-integrità ta’ l-ispeċi;
                        
                     
                           (iv)
                        
                        
                           predazzjoni fuq il-popolazzjoni ta' l-ispeċijiet lokali u b'riżultat ta' dan, tnaqqis tal-popolazzjoni tagħhom;
                        
                     
                           (v)
                        
                        
                           eżawriment tar-riżorsi lokali ta’ l-ikel;
                        
                     
                           (vi)
                        
                        
                           it-tixrid tal-mard u patoġeni ġodda f’organiżmi u ekosistemi akkwatiċi selvaġġi.
                        
                     
         Artikolu 3
   1.   L-Istati Membri għandhom iressqu talbiet lill-Kummissjoni għaż-żieda ta’ speċijiet mal-lista ta’ speċijiet imsemmija fl-Anness IV tar-Regolament (KE) Nru 708/2007.
   2.   Dawk it-talbiet għandhom jittressqu lill-Kummissjoni flimkien ma’ karta ta’ fatti li tindika l-informazzjoni li ġejja:
   
               (a)
            
            
               l-isem xjentifiku ta’ l-ispeċi;
            
         
               (b)
            
            
               id-distribuzzjoni ġeografika;
            
         
               (ċ)
            
            
               il-ħabitat u l-bijoloġija;
            
         
               (d)
            
            
               il-produzzjoni ta’ l-akkwakultura;
            
         
               (e)
            
            
               l-impatt ta’ l-introduzzjonijiet;
            
         
               (f)
            
            
               il-fatturi li x’aktarx jinfluwenzaw it-tixrid u d-distribuzzjoni;
            
         
               (g)
            
            
               il-koerenza mal-kriterji pprovduti fl-Artikolu 24(2) tar-Regolament (KE) Nru 708/2007.
            
         Artikolu 4
   1.   L-Istati Membri għandhom jistabbilixxu u jżommu aġġornata sistema ta’ informazzjoni li jkun fiha d-dettalji tat-talbiet kollha għall-permessi għall-introduzzjoni ta’ speċi aljena jew għat-traslokar ta’ speċi li ma tinsabx lokalment. L-Istati Membri għal kull talba għal permess għandhom jimlew karta ta' l-informazzjoni li jkun fiha d-dejta indikata fl-Anness ta’ dan ir-Regolament, skond il-format stipulat fih.
   2.   L-Istati Membri għandhom iwaqqfu Websajt sa mhux aktar tard mill-31 ta’ Diċembru 2009, li tkun aċċessibbli permezz ta' l-internet u li jkun fiha l-informazzjoni elenkata fl-Anness għal dan ir-Regolament. Il-websajt għandha ssegwi l-linji ta’ gwida ta’ l-“Inizjattiva għall-Aċċessibbiltà tal-Web”.
   3.   L-Istati Membri għandhom jikkomunikaw l-indirizz ta’ l-Internet tal-Websajt lill-Kummissjoni.
   Artikolu 5
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Madankollu, l-Artikolu 4 għandu japplika sitt xhur mid-data li fiha jidħol fis-seħħ ir-Regolament.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Ġunju 2008.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 168, 28.6.2007, p. 1.
   
      ANNESS
      Il-karta ta’ informazzjoni msemmija fl-Artikolu 4(1)
      Il-karta ta’ l-informazzjoni għandha timtela għal moviment singolu/multiplu (1) (introduzzjoni/trażlokazzjoni) ta' speċi aljena/li ma tinstabx lokalment
      1.   Informazzjoni ġenerali
      1.1   Numru jew referenza ta’ l-applikazzjoni għal permess:
      1.2   L-ewwel applikazzjoni: IVA/LE, jekk LE: referenza ta' l-applikazzjoni preċedenti għal permess
      1.3   Data ta’ l-applikazzjoni għal permess: jj/xx/ssss
      1.4   Dejta dwar l-ispeċi:
      1.4.1   Kodiċi tal-FAO:
      1.4.2   Isem komuni:
      1.4.3   Isem xjentifiku:
      1.4.4   Sottospeċi (jekk relevanti):
      1.4.5   Informazzjoni addizzjonali:
      
                  Tetraplojdi:
               
               
                  IVA/LE
               
            
                  Ibridu artifiċjalment fertili:
               
               
                  IVA/LE
               
            1.4.5.3   Jekk IVA, il-kodiċi tal-FAO u l-isem ta’ l-ispeċi ġenitur:
      1.5   Sors:
      1.5.1   Pajjiż:
      1.5.2   Post (isem u indirizz tas-sors):
      1.5.3   Tip ta’ sors (mafqas/farm tat-tkabbir/naturali):
      1.6   Faċilità ta’ l-akkwakultura li tirċievi:
      1.6.1   Post (isem u indirizz tas-sors):
      1.6.2   Metodu tat-trobbija: Sistema Magħluqa/Miftuħa (2)
      
      1.7   Għadd ta’ organiżmi u l-istadju tal-ħajja (bajd, larvi, żgħar, adulti):
      1.8   Għan (konsum mill-bniedem, trobbija għal stokkjar ulterjuri, riċerka, eċċ.):
      1.9   Għadd ta’ movimenti previsti:
      2.   Skrining u valutazzjoni tar-riskji
      2.1   Tip ta’ moviment
      
                  Introduzzjoni jew trażlokazzjoni ta’ rutina:
               
               
                  IVA/LE
               
            
                  Approvazzjoni tal-permess:
               
               
                  IVA/LE
               
            
                  Data tal-ħruġ tal-permess:
               
               
                  jj/xx/ssss
               
            2.1.1.3   L-Awtorità li ħarġet il-permess (indirizz sħiħ):
      
                  Perjodu effettiv tal-permess:
               
               
                  X snin XX xhur
               
            2.1.1.5   Jekk suġġett għall-kundizzjonijiet:
      
                  Kwarantina:
               
               
                  IVA/LE
               
            
                  Rilaxx bi prova:
               
               
                  IVA/LE
               
            
                  Introduzzjoni jew trażlokazzjoni mhux ta’ rutina:
               
               
                  IVA/LE
               
            2.1.2.1   Tip ta’ riskju:
      2.1.2.1.1   Baxx
      2.1.2.1.2   Medju
      2.1.2.1.3   Għoli
      2.1.2.2   Rapport fil-qosor tal-valutazzjoni tar-riskju ambjentali kumplessiv (ftit linji u dokument PDF) u wkoll fit-tieni lingwa Komunitarja (ftit linji)
      
                  Approvazzjoni tal-permess:
               
               
                  IVA/LE
               
            
                  Data tal-ħruġ tal-permess:
               
               
                  jj/xx/ssss
               
            2.1.2.5   L-Awtorità li ħarġet il-permess:
      
                  Perjodu effettiv tal-permess:
               
               
                  X snin XX xhur
               
            2.1.2.7   Jekk soġġett għall-kundizzjonijiet:
      
                  Kwarantina:
               
               
                  IVA/LE
               
            
                  Rilaxxi bi prova:
               
               
                  IVA/LE
               
            3.   Il-monitoraġġ
      3.1   Tul tal-programm ta’ monitoraġġ: XX xhur
      3.2   Sinteżi tar-riżultati ta’ l-evalwazzjoni tal-programm ta’ monitoraġġ (ftit linji u dokument PDF) u wkoll fit-tieni lingwa Komunitarja (ftit linji)
      
                  Pjanijiet ta’ kontinġenza applikati:
               
               
                  IVA/LE
               
            
                  Irtirar tal-permess (jekk applikabbli):
               
               
                  IVA/LE
               
            3.4.1   Jekk IVA: Temporanjament/għal dejjem
      3.4.2   Data: jj/xx/ssss
      3.4.3   Raġunijiet għall-irtirar (ftit linji) ukoll fit-tieni linja Komunitarja (ftit linji):
      
         (1)  Jistgħu jitressqu applikazzjonijiet għal ċaqliq multiplu li għandu jseħħ fuq perjodu ta’ mhux aktar minn 7 snin (Artikolu 6(1) tar-Regolament (KE) Nru 708/2007).
      
         (2)  Kif definit fl-Artikolu 3(2) u (3) tar-Regolament (KE) Nru 708/2007.